
ΠΕ ΡΙΕΧΟΜΕ ΝΑ 

ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση επιδόματος στο προσωπικό του Λιμενικού 
Σώματος για την απασχόλησή του κατά την περίοδο 


των Βουλευτικών Εκλογών της 22ας Σεπτεμβρίου 

1996. 1 

Παράταση ισχύος της αριθ. Φ5/Β3/16/7.2.96 (ΦΕΚ 
109/Β') υπουργικής απόφασης και αύξηση του ημε¬ 
ρήσιου σιτηρέσιου των φοιτητών του Πανεπιστημίου 

Αιγαίου. 2 

Συγκρότηση Επιστημονικού Συμβουλίου του Ιδρύματος 

Τεχνολογίας και Έρευνας (ΙΤΕ). 3 

Συγκρότηση Επιστημονικού Συμβουλίου του Εθνικού 

Κέντρου Κοινωνικών Ερευνών (ΕΚΚΕ). 4 

Ανασυγκρότηση Επιτροπής Διεκδίκησης Ολυμπιακών 
Αγώνων Αθήνα 2004. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2059422/9182/0022 (1) 

Χορήγηση επιδόματος στο προσωπικό του Λιμενικού Σώ¬ 
ματος για γην απασχόλησή του κατά την περίοδο των 
Βουλευτικών Εκλογών της 22ας Σεπτεμβρίου 1996. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Την διάταξη της παρ. 9 του άρθρου 20 του Ν. 2386/ 
1996 (ΦΕΚ 43/Α796) «Ρυθμίσεις θεμάτων εθνικών κλη¬ 
ροδοτημάτων δημοσίων και ανταλλαξίμων κτημάτων και 
άλλες διατάξεις». 

β) Το γεγονός της έκτακτης και εντατικής απασχόλησης 
του προσωπικού Λιμενικού Σώματος κατά την περίοδο των 
βουλευτικών εκλογών της 22ας Σεπτεμβρίου 1996 για την 
τήρηση της τάξης στα λιμάνια της χώρας κ.λπ., αποφασί¬ 
ζουμε: 

Εγκρίνουμε την χορήγηση επιδόματος στο προσωπικό 
του Λιμενικού Σώματος για την έκτακτη απασχόλησή του 
κατά την περίοδο των βουλευτικών εκλογών της 


22.9.1996 ποσού εκατό χιλιάδων (100.(ΧΧ)) δραχμών για 
κάθε άτομο. 

Δικαιούχοι του παραπάνω επιδόματος είναι οι σε ενέρ¬ 
γεια Αξ/κοί - Ανθ/στές - Υπαξ/κοί - Λιμενοφύλακες ως και 
οι δόκιμοι Αξ/κοί - Υπαξ/κοί - Λιμενοφύλακες (άνδρες - 
γυναίκες). 

Το επίδομα αυτό δεν υπόκειται σε κρατήσεις ταμείων 
και φόρου, θα χορηγηθεί με τις αποδοχές του μηνός 
Οκτοοβρίου 1996, η δε δαπάνη θα βαρύνει τον προϋπολο¬ 
γισμό του Υπουργείου Εμπορικής Ναυτιλίας έτους 1996. 

Η απόφαση αυτή δεν έχει εφαρμογή για τους ευρισκό¬ 
μενους σε κατάσταση πολεμικής διαθεσιμότητας, αναρ- 
ρωτικής άδειας ή νοσηλευόμενους σε Νοσοκομεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1996 

οι ΥΠΟΥΡΓΟΙ 

ΟΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΑΑΕΞ. ΠΑΠΑΔΟΠΟΥΛΟΣ ΚΟΣΜΑΣ ΣΦΥΡΙΟΥ 

-♦- 

Αριθ. Φ.5/Β3/3201 (2) 

Παράταση ισχύος της αριθ. Φ5/Β3/16/7.2.96 (ΦΕΚ 109/ 

Β’) υπουργικής απόφασης και αύξηση του ημερήσιου 

σιτηρέσιου των φοιτητών του Πανεπιστημίου Αι¬ 
γαίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 29 παρ. 5 του Ν. 1268/82 
(ΦΕΚ 87/Α') «για τη δομή και λειτουργία των Ανωτάτων 
Εκπαιδευτικών Ιδρυμάτων και του άρθρου 49 παρ. 1 δ του 
Ν. 1404/83 «Δομή και λειτουργία των Τεχνολογικών Εκ¬ 
παιδευτικών Ιδρυμάτων». 

2. Τις διατάξεις του άρθρου 22 παρ. 3 του Ν. 2362/95 
(ΦΕΚ 247/Α') «περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

3. Τις διατάξεις του Π.Δ. 387/83 (ΦΕΚ 141/Α’) «Λει¬ 
τουργία, οργάνωση, διοίκηση Φοιτητικών Λεσχών στα 
Ανώτατα Εκπαιδευτικά Ιδρύματα, και παροχή δωρεάν σίτι¬ 
σης στους φοιτητές αυτών», όπως τροποποιήθηκαν και 

συμπληρώθηκαν με τα Π.Δ. 494/85 (ΦΕΚ 176/Α’) και 
143/90 (ΦΕΚ 55/Α'). 

4. Τις διατάξεις του άρθρου 29α του Ν. 1558/85 (ΦΕΚ 
137/Α’), το οποίο προστέθηκε με το άρθρο 27 του Ν. 
2081/92 (ΦΕΚ 254/Α'). 

5. Τις διατάξεις του άρθρου 49 του Ν. 1404/83 (ΦΕΚ 
173/Α'). 

6. Τα ειδικά προβλήματα που προκύπτουν από τις ιδιο¬ 
μορφίες ενός νέου περιφερειακού και διάσπαρτου Πανε¬ 
πιστημίου (έλλειψη φοιτητικής λέσχης, υλικοτεχνικής και 
διοικητικής υποδομής, προβλήματα συγκοινωνίας-επικοι- 
νωνίας κ.λπ,), όπως αναφέρονται στο αρ. 1314/ 
31.7.1996 έγγραφο της Διοικούσας επιτροπής του Πανε¬ 
πιστημίου Αιγαίου. 

7. Το γεγονός ότι από τις διατάξεις της απόφασης αυτής 
προ καλείται επιπλέον συνολική δαπάνη ύψους 
33.750.000 δραχμών περίπου σε βάρος του Κρατικού 
Προϋπολογισμού (Φ. 19.250 Κ.Α.Ε. 2425), κατανέμεται 
δε ως ακολούθως: 

α) Για το τρέχον οικονομικό έτος δαπάνη ύψους 
13.500,000 δραχμών, και β) για το οικονομικό έτος 1997 
δαπάνη ύψους 20.250.000 δραχμών, αποφασίζουμε: 

Παρατείνουμε μέχρι 30.6.1997 την ισχύ της αριθ. Φ.5/ 
Β3/16/7.2.1996 (ΦΕΚ 109/Β’) υπουργικής απόφασης και 
αυξάνουμε την αξία του ημερήσιου σιτηρεσίου για τους 
φοιτητές του Πανεπιστημίου Αιγαίου από 550 δραχμές σε 
600 δραχμές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1996 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Α. ΠΑΠΑΔΟΠΟΥΛΟΣ Γ.Α. ΠΑΠΑΝΔΡΕΟΥ 

-4- 

Αριθ. 8332(ΦΟΡ)902 (3) 

Συγκρότηση Επιστημονικού Συμβουλίου του Ιδρύματος 
Τεχνολογίας και Έρευνας (ΙΤΕ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 12 του άρθρου 9 του Ν. 
1514/85 «ανάπτυξη της επιστημονικής και τεχνολογικής 
έρευνας» (ΦΕΚ 13/Α/85), όπο)ς αντικαταστάθηκε από 
την παρ. 2 του άρθρου 32 του Ν. 2115/93. 

2. Το άρθρο 8 του Π.Δ. 432/87 Σύσταση Ν.Π.Ι.Δ. με την 
επωνυμία «Ίδρυμα Τεχνολογίας και Έρευνας (ΙΤΕ)». 

3. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

4. Την απόφαση του Δ.Σ. του ΙΤΕ (πρακτικά της συνε¬ 
δρίασης αριθμ. 84-3/13.7.96). 

5. Το γεγονός ότι από την παρούσα απόφαση προκαλεί- 
ται ετήσια δαπάνη ύψους 3.000.000 δρχ. περίπου, σε βά¬ 
ρος του προϋπολογισμού του ΙΤΕ όπου έχει εγγραφεί σχε¬ 
τική πίστωση. 


6. Το υπ* αριθμ. 390/24.7.96 έγγραφο του ΙΤΕ, αποφα¬ 
σίζουμε: 

1. Συγκροτούμε το Επιστημονικό Συμβούλιο του Ιδρύ¬ 
ματος Τεχνολογίας και Έρευνας (ΙΤΕ), 0 )ς εξής: 

α. Καμαρινός Γεώργιος, καθηγητής Πολυτεχνείου της 
ΟΓβηοόΙθ 

β. Αρταβάνης - Τσάκωνας Σ., καθηγητής Πανεπιστη¬ 
μίου ΥηΙθ 

γ. Εφραιμίδης Αντώνιος, καθηγητής Πανεπιστημίου Μβ- 
ΓγίΕΐηά 

δ. Κουτίτας Χριστόφορος, καθηγητής Αριστοτέλειου 
Πανεπιστημίου Θεσσαλονίκης. 

ε. Μουλλάς Παναγιώτης, καθηγητής Αριστοτέλειου Πα¬ 
νεπιστημίου Θεσσαλονίκης. 

στ. Κουμούτσος Νικόλαος, καθηγητής Εθνικού Μετσό- 
βειου Πολυτεχνείου. 

ζ. Χατζηιωάννου Γεώργιος, καθηγητής του υηίνθτδϊίγ οί 

ΟΓΟπίςβη. 

2. Η θητεία των παραπάνω μελών του Επιστημονικού 
Συμβουλίου είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 1996 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

-φ- 

Αριθ. 8943(ΦΟΡ)982 (4) 

Συγκρότηση Επιστημονικού Συμβουλίου του Εθνικού Κέ¬ 
ντρου Κοινωνικών Ερευνών (ΕΚΚΕ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 12 του άρθρου 9 του Ν. 
1514/85 «ανάπτυξη της επιστημονικής και τεχνολογικής 
έρευνας» (ΦΕΚ 13/Α/85), όπο)ς συμπληρώθηκε με την 
παρ. 2 του άρθρου 32 του Ν. 2115/93. 

2. Τις διατάξεις του Π.Δ. 342/86 «Οργανισμός του Εθνι¬ 
κού Κέντρου Κοινωνικών Ερευνών (ΕΚΚΕ)». 

3. Τη διατυπωθείσα στα πρακτικά της συνεδρίασης της 
12ης/7/1996 γνώμη του Εθνικού Γνωμοδοτικού Συμβου¬ 
λίου Έρευνας (ΕΓΣΕ), αποφασίζουμε: 

1. Συγκροτούμε το Επιστημονικό Συμβούλιο του Εθνι¬ 
κού Κέντρου Κοινωνικών Ερευνών (ΕΚΚΕ), ως εξής: 

α. Παύλος Σούρλας, καθηγητής Πανεπιστημίου Αθη¬ 
νών, ως Πρόεδρος, 

β. Ν. Αλιβιζάτος, καθηγητής Πανεπιστημίου Αθηνών, ως 
Μέλος. 

γ. Αθ. Βερέμης, καθηγητής Πανεπιστημίου Αθηνών, ως 
Μέλος. 

δ. θ. Γεωργακόπουλος, καθηγητής Οικονομικού Πανε¬ 
πιστημίου Αθηνών, ως Μέλος. 

ε. Ν. Μουζέλης, καθηγητής Πανεπιστημίου Λονδίνου, 
ως Μέλος. 

στ. Ν, Μπαλτάς, καθηγητής Οικονομικού Πανεπιστη¬ 
μίου Αθηνών, ως Μέλος. 

ζ. Άννα Φραγκουδάκη, καθηγήτρια Πανεπιστημίου 
Αθηνών, ως Μέλος. 





ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


8779 


2. Η θητεία των παραπάνω μελών του Επιστημονικού 
Συμβουλίου είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 1996 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

-♦- 

Αριθ. 24527 (5) 

Ανασυγκρότηση Επιτροπής Διεκδίκησης Ολυμπιακών 
Αγώνων Αθήνα 2004. 

Ο ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

α) Τις διατάξεις του άρθρου 10 του Ν. 1558/85 (Α' 137). 
β) Την απόφαση της Επιτροπής Ολυμπιακών Αγώνων να 
διεκδικήσει η Αθήνα τη διοργάνωση των Ολυμπιακών 
Αγώνων του 2004. 

γ) Την αίτηση του Δήμου Αθηναίων στη Δ.Ο.Ε. για τη 
διεκδίκηση των Ολυμπιακών Αγώνων του 2004. 

δ) Την απόφαση της Πολιτείας να εγγυηθεί την Εθνική 
προσπάθεια. 

ε) Τον Οδηγό Υποψηφίων Πόλεων για την XXVIII Ολυ¬ 
μπιάδα του 2004 (έκδ. Δ.Ο.Ε., 1995). 

στ) Την από 2 ΜαΓου 1996, υπ’ αριθ. Υ 339, απόφαση 
του Πρωθυπουργού για τη σύσταση Επιτροπής Διεκδίκη¬ 
σης Ολυμπιακών Αγώνων Αθήνα 2004. 

ζ) Την υπ' αριθ. 19861/10.7.96 (ΦΕΚ 557/10.7.96 
απάοφαση του Υφυπουργού Πολιτισμού «περί συγκρότη¬ 
σης Ειδικής Επιτροπής Υποστήριξης της Επιτροπής Ολυ¬ 
μπιακών Αγώνων Αθήνα 2004». 
η) Το άρθρο 4, του Νόμου 2435 (ΦΕΚ 189, από 

20.8.96) για την επέκταση των τιμητικών συντάξεων και 
άλλες διατάξεις. 

θ) Την αριθ. ΥΠΠΟ/ΓΝΟΣ/4561/26.1.96 (ΦΕΚ 59/Β7 

29.1.96) κοινή απόφαση του Πρωθυπουργού και του 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Ανδρέα Φούρα». 

ι) Το γεγονός ότι από τις διατάξεις αυτής της απόφασης 
δεν προκαλεΐται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Ανασυγκροτείται η Επιτροπή Διεκδίκησης Ολυμπιακών 
Αγώνων Αθήνα 2Ό0Λ η οποία στο εξής θα αποτελείται από 
τους κάτωθι: 

- Γιάννα Αγγελοπούλου - Δασκαλάκη 
-Λουκά Παπαδήμο 

- Ανδρέα Ποταμιάνο 

- Ζυλ Ντασσέν 

- Γιάννη Σγουρό 

- Κωνσταντίνο Λιάσκα 

- Λουκά Τσίλα. 

Β. Πρόεδρος - Συντονίστρια της Επιτροπής ορίζεται η 
Γ ιάννα Αγγελοπούλου - Δασκαλάκη. Η Πρόεδρος συγκα- 
λεΐ τα μέλη της Επιτροπής σε συνεδριάσεις και ορίζει τα 
θέματα ημερήσιας διάταξης. Σε περιπτώσεις ισοψηφίας 
υπερισχύει η γνώμη υπέρ της οποίας τάχθηκε η Πρόε¬ 
δρος. 

II) Α. Σκοπός της Επιτροπής είναι η διεκδίκηση της ανά¬ 


θεσης των Ολυμπιακών Αγώνων του 2004 στην Αθήνα και 
η εξειδίκευση των γενικών κατευθύνσεων για την πραγμά¬ 
τωσή του. 

Β. Η εποπτεία της Επιτροπής Διεκδίκησης έχει ανατε¬ 
θεί, σύμφωνα με την από 2 Μαΐου 1996, υπ* αριθ. Υ339, 
απόφαση του Πρωθυπουργού, στον Υφυπουργό Πολιτι¬ 
σμού, αρμόδια για θέματα Αθλητισμού. 

Γ. Η Επιτροπή συνεργάζεται με την Επιτροπή Υποστήρι¬ 
ξης στην οποία μετέχουν: 

- ο Υφυπουργός Πολιτισμού, αρμόδιος για τον Αθλητι¬ 
σμό 

- ο Δήμαρχος Αθηναίων και 

- ο Πρόεδρος της Επιτροπής Ολυμπιακών Αγώνων. 

Δ. Στις συνεδριάσεις της Επιτροπής Υποστήριξης μετέ¬ 
χει η Πρόεδρος της Επιτροπής Διεκδίκησης προκειμένου 
να επιτευχθεί αποτελεσματικός συντονισμός. 

III) Οι αρμοδιότητες της Επιτροπής Διεκδίκησης, οι 
οποίες είναι οι εξής: 

α, Η ευθύνη για την ανάπτυξη των δημοσίων και διεθνών 
σχέσεων για τη διεκδίκηση των Ολυμπιακών Αγώνων και 
ειδικότερα η προβολή της χώρας και της Αθήνας στους το¬ 
μείς πολιτισμού, τουρισμού, οικονομίας, τεχνικής υποδο¬ 
μής και τεχνολογίας. 

β. Η παρακολούθηση, σε συνεργασία με τα αρμόδια 
Υπουργεία και φορείς, της εκτέλεσης και μέριμνας για το 
συντονισμό της πραγματοποίησης των αναγκαίων για τους 
Ολυμπιακούς Αγώνες μελετών και τεχνικών έργων. 

γ. Η σύνταξη και παρακολούθηση της εξέλιξης του επι¬ 
χειρησιακού σχεδίου, που αναλύεται σε οργανωτικό, τε¬ 
χνικό και οικονομικό πρόγραμμα για την προετοιμασία της 
διεκδίκησης των Ολυμπιακών Αγώνων του 2004. 

δ. Η διεκπεραίωση κάθε θέματος που έχει σχέση με τη 
διεκδίκηση. 

ε. Η συγκρότηση επιτροπών και ομάδων εργασίας που 
είναι απαραίτητες για την εκπλήρωση της αποστολής της 
επιτροπής, η πρόσληψη του αναγκαίου διοικητικού και 
επιστημονικού προσωπικού και η συνεργασία επί αμοιβή, 
με δημόσιους ή ιδιωτικούς φορείς για την προώθηση του 
έργου της. 

στ. Η προώθηση ιδιαίτερα διά μέσου των Αθλητικών 
Ομοσπονδιών και του Απόδημου Ελληνισμού, της πραγ¬ 
ματοποίησης των σκοπών της. 

ζ. Η Επιτροπή μπορεί να ενισχυθεί με αποσπάσεις, ή με¬ 
τατάξεις προσωπικού από δημόσιες υπηρεσίες ή τον ευ¬ 
ρύτερο δημόσιο τομέα. Σε περιπτώσεις επείγουσες η 
Πρόεδρος της Επιτροπής μπορεί να δεσμεύει την Επι¬ 
τροπή με την υπογραφή της, ασκούσα όλες ανεξαρτήτως 
τις αρμοδιότητες της Επιτροπής. 

IV) Για την οικονομική στήριξη του έργου της Επιτροπής 
διατίθεται, κατ' αρχήν, ποσό πεντακοσίων εκατομμυρίων 
(500.0ίΧ).(Χ)0) δρχ., από τον ΟΠΑΠ. Το ποσό αυτό, τίθε¬ 
ται στην διάθεση της Επιτροπής, η οποία μπορεί να το δια¬ 
χειρίζεται ελεύθερα και κατά την κρίση της, υποκείμενη 
στον μεταγενέστερο έλεγχο των δαπανών της, ο οποίος 
διενεργείται από ορκωτούς λογιστές και από επιθεωρητές 
του Υπουργείου Οικονομικών, όπως προβλέπει η παρά¬ 
γραφος 1, του άρθρου 4, του Νόμου 2435 (ΦΕΚ 189, από 

20.8.96). 

V) Κάθε λεπτομέρεια για την εφαρμογή της παρούσης 

ρυθμίζεται με απόφαση του Υφυπουργού Πολιτισμού, αρ¬ 
μοδίου για τον Αθλητισμό, ύστερα από γνώμη της Προέ¬ 
δρου της Επιτροπής, που δημοσιεύεται στην Εφημερίδα 
της Κυβερνήσεως. 

VI) Η αριθ. 19861/10.7.96 (ΦΕΚ 557/Β/10.7.96) από¬ 
φαση του Υφυπουργού Πολιτισμού με την οποία συγκρο¬ 
τήθηκε η Ειδική Επιτροπή Υποστήριξης της Επιτροπής 
Διεκδίκησης Ολυμπιακών Αγώνων Αθήνα 2004 ισχύει ως 
έχει. 

VI ί) Η απόφαση αυτή ισχύει από τη δημοσίευσή της στην 


Εφημερίδα της Κυβερνήσείος έως την κατάργησή της με 
απόφαση του Υφυπουργού Πολιτισμού, αρμοδίου για τον 
Αθλητισμό, ή τη σύσταση, με νόμο, Οργανισμού Διεκδίκη¬ 
σης Ολυμπιακών Αγώνων του 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1996 

ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 

